**Утвърдил:**



|  |
| --- |
| **Таблица за направените предложения и възражения в процеса на обществено обсъждане на проект на условия за кандидатстване, условия за изпълнение и пакет за процедура чрез подбор на проектни предложения BG06RDNP001-4.016 – „Проектни предложения от „Напоителни системи“ ЕАД за възстановяване на съществуващи хидромелиоративни съоръжения за напояване“ по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програма за развитие на селските райони 2014-2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | Държавен фонд „Земеделие“ | 09.05.2022 г. | Във връзка с публикувано за обществено обсъждане изменение на процедура №BG06RDNP001-4.016, предоставяме на вниманието Ви бележки от страна ДФЗ-РА, както следва:  **А.** По Условия за кандидатстване  **1.** Предлагаме в раздел 13.2. Условия за допустимост на дейностите, след т. 17.10.2 в т. 2 на ВАЖНО да се премахне последното изречение:  „Прилагането на заложените в проекта принципи ще се проследява на етап изпълнение на проектното предложение.“  Мотиви: Посоченият раздел не посочва принципи, които следва да се спазват, което предполага наличието на техническа грешка.  **2.** В раздел 14.3. Недопустими разходи, в т. 1.11 да се промени на:  „1.11. Разходи за предоставяне на правни услуги.“  Мотиви: Юридическите услуги са също правни услуги. По този начин ще се избегне тавтологията в изречението.  **3.** В раздел 17. Хоризонтални политики, в т. 3 да се премахне:  „Прилагането на заложените в проекта принципи ще се проследява на етап изпълнение на проектното предложение.“  Мотиви: Предложението е във връзка с това, че хоризонталните принципи са заложени в одобрената от ЕК програма. Съгласно раздел 6.2. Предварителни условия от ПРСР, посочените условия са изпълнени за мярка 4, т. е. още с одобрението на Програмата за развитие на селските райони 2014-2020 г.  **Б.** По Условия за изпълнение  Във връзка с вида на единствения бенефициент по процедурата (Напоителни системи ЕАД), който е възложител по ЗОП, и по аналогия с подмярка 7.2, насочена също към публични бенефициери – възложители по ЗОП, предлагаме да се уеднаквят изискванията за получаване на авансово плащане, както следва:  **1.** В Раздел Б. Финансово изпълнение на проектите и плащане, точки от 3 до 11 включително да се заменят със следното:  „3. Авансово плащане се допуска не повече от два пъти за периода на изпълнение на проекта.  4. Авансово плащане се извършва след представяне от ползвателя на безусловна и неотменима банкова гаранция в полза на ДФЗ - РА в размер 100 % от стойността на авансовото плащане и решение на общинския съвет, одобряващо поемането на дълг, или запис на заповед, издадена от кмета на общината в полза на ДФЗ - РА в размер 100 % от стойността на авансовото плащане, и решение на общинския съвет за одобряване на запис на заповед.  5. Срокът на валидност на банковата гаранция или срокът за представяне на плащания при запис на заповед трябва да покрива срока на административния договор, удължен с шест месеца.  6. Банковата гаранция се освобождава или записът на заповед се връща на издателя до 10 работни дни от момента, в който ДФЗ - РА установи, че сумата на одобрените за плащане разходи, съответстваща на финансовата помощ, свързана с инвестицията, надхвърля сумата на аванса.  7. Авансово плащане се допуска не повече от два пъти за периода на изпълнение на проекта, при следните условия:  а) до 12% от общия размер на одобрената безвъзмездна финансова помощ по проекта - само за разходи, свързани с проекта, в това число разходи за хонорари за архитекти, инженери и консултанти, консултации за икономическа и екологична устойчивост на проекта, за енергийно обследване. Авансовото плащане не трябва да надхвърля 50% от стойността на одобрената безвъзмездна финансова помощ по проекта за разходите по тази буква, след съгласуване на обществената поръчка от ДФЗ - РА и вписване на избрания изпълнител в административния договор;  б) разликата по т. 2 до 50% от стойността на одобрената безвъзмездна финансова помощ по проекта след съгласуване на обществената поръчка и сключване на допълнително споразумение с ДФЗ - РА по административния договор за вписване на избрания изпълнител;  в) сборът от размера на авансовото плащане по букви „а“ и „б“ не трябва да надхвърля 50% от стойността на одобрената безвъзмездна финансова помощ по проекта.  8. Авансово плащане може да бъде заявено не по-късно от шест месеца след съгласуване на обществената поръчка и сключване на допълнително споразумение с ДФЗ - РА по административния договор за вписване на избрания изпълнител.  9. В случай че окончателната стойност на одобрената безвъзмездна финансова помощ по проекта е по-малка от първоначално одобрената и по проекта е извършено авансово плащане, което надхвърля 50% окончателната стойност на одобрената безвъзмездна финансова помощ, бенефициентът възстановява разликата между размера на изплатеното авансово плащане и допустимия съгласно т. 7 размер на авансовото плащане преди сключване на допълнителното споразумение към административния договор с ДФЗ - РА, с което се определя окончателната стойност на помощта. Бенефициентът възстановява и натрупаните лихви върху изплатеното авансово плащане.“  **2.** Точки от 12 до 18 включително да се преномерират, като станат съответно точки от 10 до 16 включително.  **В.** Документи при кандидатстване за междинно и окончателно плащане  **1.** В раздел І. Общи документи да се премахнат следните точки:  „3. Свидетелство за съдимост, издадено не по-късно от 4 месеца преди предоставянето му на представляващия ползвателя на помощта, негов законен или упълномощен представител, членовете на управителния му орган, както и временно изпълняващ такава длъжност, както и лицата, упълномощени да вземат решения или да упражняват контрол по отношение на ползвателя на помощта. Изисква се само ако не е осигурен на ДФЗ-РА достъп до данните за съдимост.“  и  „5. Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от Закона за обществените поръчки – оригинал или копие, заверено от представляващия кандидата. Изисква се само ако на ДФЗ-РА не е осигурен достъп за служебни проверки.“  Мотиви: Предложението е във връзка с осигурен достъп до RegiX – Информационно приложение, посочените проверки се извършват служебно от служителите на РА, без да се изискват документи.  **Г.** В Приложение 8 към условията за изпълнение – административен договор  **1.** В чл. 18, ал. 2, т. 2, чл. 19, ал. 5 и чл. 24, буква „б“, вместо ал. 3 от чл. 6, да се запише ал. 2 от същия.  Мотиви: Коректно посочване на алинеята към чл. 6, в която е залегнало задължението за започване на реалното изпълнение на одобрения проект.  **2.** Ал. 1 от чл. 3 да придобие следното съдържание:  „(1) БЕНЕФИЦИЕНТЪТ може да получи авансово плащане съгласно изискванията, посочени в Условията за изпълнение.“  Мотиви: Предложението е във връзка с предложението за промяна на Раздел Б. Финансово изпълнение на проектите и плащане от Условията за изпълнение. Също така, считаме, че не е необходимо едни и същи изисквания да се повтарят и в Условията за изпълнение, и в административния договор. | **А.1.** **Приема се.**  Текстът е прецизиран.  **А.2.** **Приема се.**  Текстът е прецизиран.  **А.3. Не се приема.**  В т. 11 от Формуляра за кандидатстване в ИСУН 2020, кандидатите аргументират как предложените дейности съответстват и допринасят за реализиране на хоризонталните политики. Всеки кандидат може да има индивидуален подход. Поради тази причина не е възможно да се разпишат общи указания. В процеса на изпълнение следва да се проследява съответствие със заявените действия от кандидата.  **Б.1. Приема се.**  Извършена е исканата корекция, като предложеният текстът е прецизиран в съответствие с допустимия кандидат.  **Б.2. Приема се.**  Номерацията е прецизирана.  **В.1. Приема се.**  Текстът е прецизиран.  **Г.1. Приема се.**  Препратките са прецизирани.  **Г.2. Приема се.**  Текстът е прецизиран. |